महिलारि बिथांआ बुङो, गिबियावनो फैगौ 25 मार्च अक्ट’खालि गसाइगांव आव सांग्रांथिआरि जथुमा खुंफुंगोन, जाय जथुमायाव गासै 1 लाख बिपिएफ दोलोनि हेफाजाबगिरिफोरा बाहागो लागोन। मंगलदै बियाबआव बिजेपि दोलोनि बिजाथिखौ हेफाजाब होनो थाखाय माजबाद, रौटा आरो अरां ओनसोलफोराव गोख्रों सांग्रांथिआरि मेल एबा Massive Campaign खालामलांगोन होन्ना बिथांआ बुंबावोदि, जेन्नाय देरहानायखौ जेबो साननांगौनि बाथ्रा गैया, बिथांनि दोलोआनो देरहासार जाखागोन।